เรื่องร้องเรียน: สวัสดีครับ รบกวนแจ้งทางสำนักงานเขตคลองสาน และหน่วยงานที่เกี่ยวข้อง เข้าตรวจสอบกวดขัน แก้ปัญหา รวมถึงการบังคับใช้กฎหมาย  ในเรื่องของ "กลิ่นกัญชา" ที่เกิดขึ้นจากการปลูกและเสพ ในบริเวณนี้  รวมถึงการเผาขยะ หรืออาจจะเป็นการหลอมเศษพลาสติก / โลหะ ในบริเวณนี้เช่นกัน  ซึ่งทั้งสองข้อนี้ รบกวนผู้ใช้บริการท่าเรือคลองสาน และผู้ที่สัญจรไปมาเป็นอย่างมาก ทั้งยังก่อมลพิษในวงกว้าง ส่งต่อสารเสพติดทางอากาศ ไม่ควรมีใครต้องมารับสารพิษ สารเสพติดเหล่านี้ โดยที่ตนเองไม่ต้องการครับ   ในจุดนี้เองนักท่องเที่ยวต่างชาติก็สัญจรเป็นจำนวนมากเช่นกัน อย่าให้ประเทศไทยต้องถูกมองว่า เป็นศูนย์รวมของความเสื่อมทรามเลยนะครับ  รบกวนเจ้าหน้าที่ทุกท่านด้วยครับ  ด้วยความเคารพ  ขอบพระคุณมากครับผม
การดำเนินการของเจ้าหน้าที่: เจ้าหน้าที่ได้สอบถามผู้ที่อยู่บริเวณดังกล่าว แจ้งว่าไม่เห็นผู้ที่สูบกัญชา แต่มีคนเผากระดาษเพื่อไล่ยุง จึงได้ประชาสัมพันธ์ประกาศสำนักงานเขตคลองสาน เรื่องการเฝ้าระวังปัญหาที่เกิดจากการใช้กัญชาหรือกัญชง ของประชาชน มิให้สร้างความเดือดร้อนแก่ผู้อยู่อาศัยใกล้เคียง หรือผู้ประสบเหตุ
ความเห็นของผู้แจ้ง: ขอบพระคุณเจ้าหน้าที่ผู้เกี่ยวข้องทุกท่านครับ
พื้นที่: แขวงคลองต้นไทร เขตคลองสาน กรุงเทพมหานคร